Cecilia Sigurdsdatter

Cecilia Sigurdsdatter (født senest i 1156 - død etter 1185 da sønnen ble født) var frilledatter av kong Sigurd Munn Haraldsson, halvsøster til kong Sverre og mor til Inge Bårdsson. Morens navn er ukjent, men kanskje var hun av samme ætt som Sigurds Munns fosterfar, lendmannen Såda-Gyrd Bårdsson,Brathetland, Bente Opheim; Norsk biografisk leksikon; Andersen, Per Sveaas: «Såda-Gyrd Bårdsson» i Store norske leksikon på snl.no. Hentet 11. juli 2024 fra  for også han hadde en datter som het Cecilia, et uvanlig navn i datidens Norge.Store norske leksikon (2005-07): «Cecilia Sigurdsdatter» i Store norske leksikon på snl.no. Hentet 11. juli 2024 fra 

Cecilia vokste opp på gården Gjølme ved utløpet av Orkla i Orkdalen. Som voksen ble hun sendt av Erling Skakke til Värmland i Sverige i 1177, hvor hun ble gift med Folkvid lagmann. Da hun fikk vite at hennes angivelige halvbror Sverre var blitt konge i Norge, forlot hun Folkvid, «for hun elsket ham lite». Kongen ga henne til bolig gården Gelmin (det nåværende Gjølme) der hun vokste opp. Bård Guttormsson var lendmann om sine forfedre, og ble nær venn av kong Sverre. Da han spurte om å få gifte seg med Cecilia, samtykket kongen i det; men erkebiskop Øystein nedla forbud, så lenge Folkvid var i live, og påla henne å dra tilbake til mannen sin. Da sa Cecilia at hun ingen hadde, «for den gang da Erling Skakke og kong Magnus hadde drept alle de av mine frender som kunne true dem, da sendte meg ut av landet og ga meg til Folkvid lagmann til hans frille, uten min vilje og mitt samtykke.» Kong Sverre fikk da holde bryllup for henne og Bård med full heder. Paret fikk sønnen Inge, men en stund etter døde Cecilia og ble gravlagt på nordsiden av koret i «Kristkirken i Nidaros», dvs Nidarosdomen. Bård døde i Bergen etter slaget ved Florvåg i 1194; han ble gravlagt samme sted som Cecilia. Sønnen deres, Inge, sluttet seg til sin morbror, kong Sverres, hird og vokste opp der.<ref>[https://heimskringla.no/wiki/Haakons,_Guttorms_og_Inges_saga «Håkons, Guttorms og Inges saga», kap. 11, heimskringla.no]</ref>

Tyve år senere tok erkebiskop Eirik det standpunkt at Cecilia hadde vært lovlig gift med Folkvid, og at ekteskapet med Bård derfor var ugyldig.

Med sin første mann, Folkvid lagmann, fikk Cecilia sønnen Håkon Galen (død 1214). Håkon Galen var jarl i Norge og kongsemne. I ekteskapet med Kristina Nilsdatter, datterdatter til Erik den hellige, fikk Håkon sønnen Knut Håkonsson (ca. 1206–61). 

 Referanser 

 Litteratur 
 Sturla Tordsson: Soga om Håkon Håkonsson'', Det norske Samlaget (1963)

Kategori:Nordmenn fra norrøn tid
Kategori:Nordmenn fra middelalderen
Kategori:Nordmenn på 1100-tallet